་བྱ་རྣམས་ཚིམ་
པར་མཛད་ཅིང་། རྒྱུད་སྡེ་བཞི་དང་འབྲེལ་བའི་བཤད་པ་དང་རྩོམ་པ་དཔག་
ཏུ་མེད་པ་མཛད་པ་དང་། སྐུ་ཚེའི་བར་ཆད་བཟློག་པའི་མཚན་མ་བརྟན་པོ་
མ་རྙེད་པས། ། སྐུ་མཚམས་ལ་བཞུགས་པ་སོགས་ནི་ཐུན་མོང་བར་གསལ་ལ།
སྐུ་བསྙེལ་བའི་རྣམ་པ་མ་བསྟན་པའི་སྔ་རོལ་དགུང་ལོ་ང་དྲུག་པའི་དུས་སྐུ་་་་་
མཚམས་ཤིན་ཏུ་དམ་པར་བཞུགས་པའི་སྐབས་སུ། ལན་ཅིག་ཐུགས་དམ་ལ་
བཞུགས་པའི་ཚེ་སྟེང་གི་སྣ་རྩེའི་ཕྱོགས་ལ་ཨ་བ་དྷཱུ་ཏཱིའི་མར་སྣའི་ཐད་ན་མར།
ཨེ་ཝཾ་གྱི་གཟུངས་འོད་ཀྱི་ཐག་པ་ལྟ་བུ་སྐྱ་ནར་རེ་རེ་འོང་བ་ཞིག་མནལ་ལམ་་་
དུ་བྱུང༌། དུས་དེ་ནས་ཐུན་མོང་མིན་པའི་ཞུ་བདེ་ཁྱད་པར་ཅན་དང་སྟོང་པ་
ཉིད་སྦྱར་བའི་བདེ་སྟོང་གི་ཡེ་ཤེས་དགའ་བ་བཞི་དང་སྟོང་པ་བཞིའི་བདག་་་་
ཉིད་ཅན་འཁྲུངས་ནས། དེ་ཕྱིན་ཆད་བདེ་སྟོང་གི་ཡེ་ཤེས་ཁྱད་པར་བ་ནར་
- 151-

རྗེ་ཙོང་ཁ་པ་ཆེན་པོའི་གསུང་འབུམ།
ག
མར་བསྐྱངས་པས། མཉམ་བཞག་( ༡
( ༡༢ན)ཏུ་བདེ་སྟོང་གི་ཡེ་ཤེས་རྒྱུད་སྡེ་ནས་
གསུངས་ཤིང་། གྲུབ་ཆེན་གྱི་གཞུང་ལས་འབྱུང་བ། ཕྱི་རོལ་པ་དང་ནང་པ་
གཉིས་ཀའི་ཏིང་ངེ་འཛིན་ཐུན་མོང་བའི་ཆར་གཏོགས་ཙམ་རེ་ལ། བདེ་སྟོང་
གི་ཡེ་ཤེས་སུ་མིང་བཏགས་པ་དེ་ལྟ་བུ་མ་ཡིན་པའི་ཏིང་ངེ་འཛིན་ལ་མཉམ་་་་
པར་བཞག་ཅིང་། རྗེས་ཐོབ་ཏུ་གང་ཤར་ལྷའི་འཁོར་ལོ་བདེ་སྟོང་གི་རོལ་
པར་འཆར་བས་དུས་འདའ་བར་གྱུར་ཏོ། །ཚུལ་འདི་ནི་རྒྱུད་སྡེ་དང་གྲུབ་ཆེན་
གྱི་མན་ངག་ལ་བློའི་འཕྲིག་ཚུད་པ་ཞིག་གིས་བསམས་ན་དཔག་པར་དཀའ་་་་
བའི་མངོན་པར་རྟོགས་པའི་ཡོན་ཏན་རྡོ་རྗེ་འཆང་ཆེན་པོ་ཚེ་འདི་ཉིད་ལ་་་་་་
སྟེར་བའི་ལམ་གྱི་རིམ་པ་ཐུགས་རྒྱུད་ལ་འཁྲུངས་པ་ཡིན་པར་ཤེས་པར་གྱིས་་་
ཤིག །དེ་ནས་དགུང་ལོ་ང་བདུན་པའི་སྐབས་སུ་སྐུ་ཁམས་བསྙེལ་བའི་ཚུལ་
བསྟན་པ་ལ། ནང་དུ་སྐུ་མཚམས་ཀྱི་ཁོངས་སྒྲུབ་གྲོགས་འགའ་ཞིག་ཀྱང་ཤོག་
གསུངས་ནས། དམ་ཚིག་དང་སྡོམ་པ་ལ་གནས་ཤིང་ལྷའི་རྣལ་འབྱོར་ལ་
གོམས་པར་བྱས་པ། བསྙེན་སྒྲུབ་དང་བཟླས་པ་ཚད་དུ་ཕྱིན་པའི་རྩ་བའི་རྡོ་རྗེ་
སློབ་མ་བདུན་གྱིས་ཉིན་མཚན་དུ་ཞབས་དྲུང་དུ་ཉེ་བར་བསྙེན་ནས་ལྷའི་་
རྣལ་འབྱོར་དང་། ཕྱིར་བཟློག་དང་བསྲུང་བའི་འཁོར་ལོ་སོགས་ལ་བརྩོན་
པར་བྱས་ཤིང་རྗེ་རིན་པོ་ཆེ་རང་ཉིད་ཀྱིས་ནི་ཉིན་པར་བཅོམ་ལྡན་འདས་རྡོ་་
རྗེ་འཇིགས་བྱེད་དང་འཁོར་ལོ་ཆེན་པོའི་ཐུགས་དམ་གཙོ་བོར་མཛད་ཅིང་།
མཚན་མོ་བདེ་སྟོང་དབྱེར་མེད་ཀྱི་ཏིང་ངེ་འཛིན་ལ་མཉམ་པར་འཇོག་པ་་་་་་་
ལྷུར་མཛད་པ་ལས། བར་ཆད་ཀྱི་མཚན་མ་མངོན་མཚན་ཆེ་བ་རང་ཞིག་གི་
སྐབས་སུ། རྗེ་རིན་པོ་ཆེ་བཞུགས་གདན་ལ་བཟང་པོའི་འདུག་སྟངས་ཀྱི་རྣམ་
པས་བཞུགས་ནས་ཐུགས་དམ་མཛད་པའི་ཞབས་དྲུང་ན་( ༡༢བ)སྐུ་རིམ་པ་་་་་
རྣམས་ཀྱང་འཁོད་ནས་སྒོམ་བཟླས་ལ་ཡིད་གཞུངས་པར་ཡོད་པའི་ཚེ། རྗེའི་
ཞལ་སྔ་ནས། བཅོམ་ལྡན་འདས་ཐུབ་པ་ཆེན་པོ་སྐུ་ཤིན་ཏུ་བརྗིད་པ། གསེར་
- 152-

རྗེ་བཙུན་བླ་མ་ཙོང་ཁ་པ་ཆེན་པོའི་གསང་བའི་རྣམ་ཐར་རིན་པོ་ཆེའི་སྙེ་མ།
བཙོ་མའི་མདོག་ལྟར་མངོན་པར་གསལ་ཞིང་། ཉི་མ་བྱེ་བའི་མདངས་དང་
ལྡན་པའི་འོད་ཀྱི་ཁོར་ཡུག་ཅན། བདུད་འདུལ་ཆེན་པོའི་ཕྱག་རྒྱ་མཛད་པ་
ཞིག་མདུན་གྱི་ནམ་མཁར་བྱོན་པ་དངོས་སུ་གཟིགས། དེའི་ཚེ་ཏིང་ངེ་འཛིན་
བརྟན་པོས་ཐུབ་པའི་དབང་པོ་དེ་ཉིད་སླར་ཚུར་ལ་སྤྱན་དྲངས་ཏེ་བདག་་
ཉིད་ལ་བཅུག་པའི་དམིགས་པ་མཛད་པས། དངོས་སུ་བདག་ཉིད་ཀྱི་སྐུ་ལ་
ཐིམ་པའི་གཟིགས་སྣང་དང་ང་རྒྱལ་བརྟན་པོས་བདུད་ཐམས་ཅད་ཟིལ་གྱིས་་
གནོན་པ་ལ་བག་ཚ་བ་མེད་པའི་གོ་འཕང་བརྙེས་པར་གྱུར་པའི་ཚེ། དེའི་རྗེས་
ཐོགས་དེ་མ་ཐག་ཏུ།
ཡེ་ཤེས་མགོན་པོ་ཕྱག་དྲུག་པས་སྣ་དྲངས། གཤིན་རྗེ་
ཆོས་ཀྱི་རྒྱལ་པོས་གནོད་བྱེད་ཀྱི་མགྲིན་པ་ནས་ཞགས་པས་བཅིངས་ཏེ་ཁྲིད་་་་
བྱུང་བ་ལ། གནོད་སྦྱིན་ཀྵེ་ཏྲ་པཱ་ལས་མཇུག་ནས་དེད་ཅིང་བསྡིགས་བཞིན་པ་
དང་བཅས་པས་འོངས་ཏེ། མདུན་དུ་མགོ་གྲི་གུག་གིས་བཅད་ནས་རྗེ་རིན་པོ་
ཆེའི་ཏིང་ངེ་འཛིན་གྱིས་སྤྲུལ་པའི་འབྲུབ་ཁུང་གི་ནང་དུ་བཅུག་སོང་བ་དང་་་
མཉམ་དུ། ཕྱི་རོལ་ན་ནག་པོའི་ཕྱོགས་ཀྱི་གཟའ། ཀླུ། ཤ་ཟ། རྒྱལ་པོ་སྟེ་བདུད་
ཀྱི་རིགས་ཀྱི་འབྱུང་པོ་མི་བསྲུན་པ་བཞི་པོ་དེ་སྡེ་དང་བཅས་པས། དམག་ཕམ་
མོ་ཞེས་བྱ་བའི་ཚེ་དེ་ཆེན་པོ་མི་བཟད་པ་ངུད་མོའི་སྒྲ་དང་བཅས་པ་བསྒྲགས་
ནས་ཕྱོགས་བཅུར་བྱེར་བ། དེའི་ཚེ་ཞབས་དྲུང་ན་འཁོད་པའི་ཉམས་སྣང་
བཟང་པོ་ཡོད་པ་འགའ་ཞིག་གིས་ཀྱང་མཐོང་བ་བྱུང་སྟེ། དེ་ནས་རིང་པོ་མ་
ལོན་པར་སྐུ་ཁམས་ཀྱང་རིམ་གྱིས་གོང་ནས་གོང་དུ་བསྙུན་དང་བྲལ་བར་་་་
གྱུར་ཏོ། །( ༡༣ན) གཞན་ཡང་དེའི་ཚེ་བར་ཆད་ཀྱི་མཚན་མ་ཅུང་ཟད་རྩུབ་པ་
རེ་འོང་རེས་ཀྱིས། རྗེའི་ཞལ་སྔ་ནས་ལ་བཅོམ་ལྡན་འདས་རྡོ་རྗེ་འཇིགས་བྱེད་
དང་།
འཁོར་ལོ་ཆེན་པོའི་གཟིགས་སྣང་རེ་ངེས་ཅན་དུ་འོང་ཞིང་། དེའི་
སྟོབས་ཀྱིས་བར་ཆད་ཀྱི་མཚན་མ་དེ་ཡང་མྱུར་དུ་ཞི་འགྲོ་བ་ཞིག་འདུག །
བཅོམ་ལྡན་འདས་རྣམ་པར་རྒྱལ་མ་དང༌། སྒྲོལ་མ་དང༌། གདུགས་དཀར་
-153-

རྗེ་ཙོང་ཁ་པ་ཆེན་པོའི་གསུང་འབུམ། ཀའ་
དང་། འོད་ཟེར་ཅན་དང་། རྒྱལ་བ་སྨན་གྱི་བླ་དང་། དེ་བཞིན་གཤེགས་པ་ཚེ་
དཔག་ཏུ་མེད་པ་རྣམས་ཀྱི་སྐུའི་སྣང་བ་དངོས་སུ་གཟིགས་པ་ཕལ་ཆེར་གྱི་་་་་་
དུས་སུ་བྱུང་ཞིང་། ཡེ་ཤེས་མགོན་པོ་ཕྱག་དྲུག་པ། གུར་གྱི་མགོན་པོ། ཕྱག་
བཞི་པ། རྣམ་ཐོས་སྲས་རྣམས་ཀྱི་གཟིགས་སྣང་ཡང་ནར་མར་བྱུང་ངོ་། །ཞེས་
གསུང་ལ། གཤིན་རྗེ་ཆོས་ཀྱི་རྒྱལ་པོ་དང༌། གནོད་སྦྱིན་ཀྵེ་ཏྲ་པཱ་ལ་གཉིས་ནི་
བྲན་བཞིན་དུ་བཀའ་སྒྲུབ་པར་བྱེད་དོ། །སྐུ་ཁམས་བསྙེལ་པ་ཅུང་ཟད་དྭངས་
པའི་སྐབས་ཤིག་ཏུ། རྗེ་བཙུན་འཇམ་པའི་དབྱངས་ཀྱི་ཞལ་ནས། ད་ཕྱིན་ཆད་
གཙོ་བོར་བསྐྱེད་རྫོགས་ཀྱི་རྣལ་འབྱོར་ཐུགས་ཉམས་སུ་བཞེས་པ་ལ་འགྲུས་་་་་་
པར་མཛད་ན། སྔགས་བླ་མེད་ཀྱི་སྒོ་ནས་རྟོགས་པ་ཁྱད་པར་ཅན་མྱུར་དུ་རྒྱུད་
ལ་འཁྲུངས་ཤིང་། སློབ་མ་སྐལ་ལྡན་བདུན་ལ་ཡང་། ལམ་གྱི་རྟོགས་པ་ཁྱད་
པར་ཅན་རེ་སྐྱེ་བར་འགྱུར་རོ།། །ཞེས་ལུང་བསྟན་པར་མཛད་པ་ལ། རྗེའི་ཞལ་
ནས། ངེད་ཁམས་མ་སྙོམས་པའི་སྐབས་ཀྱི་ཉམས་ཀྱི་སྣང་བ་ལ་གཏད་པ་ཆེར་
མེད་དམ། རྟོགས་ལྡན་པ་ལའང་འདྲི་དགོས་གསུང་ནས་བཀའ་གནང་བས།
རྟོགས་ལྡན་པ་ན་རེ། བསྐྱར་མ་ཞུ་དགོས་པ་མེད། ཚེ་བློས་བཏང་སྣོད་དུ་རུང་
བའི་འཁོར་རྣམས་ལ་( ༡ ༣ བ)མདོ་སྔགས་ཀྱི་ལམ་རྫོགས་པར་བསྟན་ནས་སྒོམ་་
དུ་བཅུག །རྗེའི་ཞལ་སྔ་ནས་རང་གིས་གཙོ་བོར་སྐུ་མཚམས་ཀྱི་ངང་ནས་སྒྲུབ་
པ་ལྷུར་མཛད་ན། ། རྗེའི་ཞལ་སྔ་ནས་རང་གི་ཐུགས་རྒྱུད་ལ་ལམ་དེ་མྱུར་དུ་
འཁྲུངས་པའི་ནང་གི་རྒྱུ་བདེ་སྟོང་གི་ཡེ་ཤེས་ཁྱད་པར་ཅན་ལ་སོགས་པ་སྔར་་
ཐུགས་རྒྱུད་ལ་འཁྲུངས་ཚར་ཞིང་། ཕྱིའི་རྐྱེན་ཞིང་སྐྱེས་ཀྱི་ཕོ་ཉ་མོ་རྣམས་ཀྱིས་
གྲོགས་མཛད་པ་ལ་སོགས་པ་ཁྱད་པར་ཅན་མྱུར་དུ་འོང་། ལྷག་པའི་ལྷས་ཀྱང་
བྱིན་གྱིས་རློབ་པས་རྒྱུ་ཚོགས་རྣམས་ཚང་། ལམ་དེ་མྱུར་དུ་ཐུགས་རྒྱུད་ལ་
འཁྲུང་ངོ༌། །ཞེས་རྗེ་བཙུན་གྱིས་གསུང་། །ཞེས་ཟེར་རོ། །དེ་ནས་ནུབ་གཅིག་
རྟོགས་ལྡན་པའི་མནལ་ལམ་དུ། རྗེ་རིན་པོ་ཆེ་པའི་མཆོད་རྟེན་ཡིན་ཟེར་བའི་
- 154-

རྗེ་བཙུན་བླ་མ་ཙོང་ཁ་པ་ཆེན་པོའི་གསང་བའི་རྣམ་ཐར་རིན་པོ་ཆེའི་སྙེ་མ།
ཕྱག་ཚད་ཡོངས་སུ་རྫོགས་པ། ནོར་བུ་རིན་པོ་ཆེའི་ཏོག་སྤྲིན་གྱི་གསེབ་ན་སླེབ་
པ། ཁ་དོག་ཤིན་ཏུ་དཀར་ཞིང་མཁྲེགས་པ་དཀར་ཡོལ་གྱི་རྣམ་པ་ལྟ་བུ་བྱས་
པ་ཞིག་ལ། མཁའ་འགྲོ་མ་མང་པོ་འདུས་པ། ལ་ལ་ནི་མིའི་བུ་མོ་ལྟ་བུ་དང་།
ལ་ལ་ནི་ལྷའི་བུ་མོ་ལྟ་བུ་རུས་པ་དང་རིན་པོ་ཆེའི་རྒྱན་སྣ་ཚོགས་འཕྱང་བ།
ལག་ན་རིན་པོ་ཆེའི་བུམ་པ་བདུད་རྩི་དཀར་པོས་གང་བ་ཐོགས་པ་དཔག་ཏུ་་
མེད་པས་བདུད་རྩིའི་རྒྱུན་གྱིས་ཁྲུས་གསོལ་ཞིང་འདུག །མཆོད་རྟེན་དེའི་དྲུང་
ན་དེའི་སེང་ཁྲི་དང་མཉམ་པའི་མཆོད་རྟེན་དྲུག་འདུག་པ་ལ། འགའ་ཞིག་ན་
རེ་བདུད་རྩི་གསོལ་བ་དྲག་ཅེས་ཟེར་བ་ལ། ལ་ལ་ན་རེ་འདི་རྣམས་ད་དུང་
བཅོས་དགོས་པར་འདུག་པས་ད་ལྟ་མི་གསོལ། བཅོས་ཚར་ནས་ག
བྱེད། །ཅེས་ཟེར། ཡང་མཆོད་རྟེན་གཅིག་གི་གོ་ས་ཞིག་འདུག་པ་དེར་ཨེ་
གསོལ་ཟེར་བ་ལ། ད་ལྟ་མཆོད་རྟེན་མ་བྱུང་བས་མི་གསོལ་བྱུང་ནས་( ༡ ༤ན)
གསོལ་ཟེར་རོ། །དེ་ནས་མནལ་སད་པ་དང་རྗེ་བཙུན་འཇམ་པའི་དབྱངས་ལ་
སྔར་འདི་འདྲ་བའི་རྨི་ལམ་མི་འོང་བ་ལ་ད་ལན་བྱུང་བ་འདི་ཇི་ལྟ་བུ་ལགས། །
ཞེས་ཞུས་པས། ། སྔགས་མཚན་ཉིད་ཀྱི་གོ་བ་ཐམས་ཅད་ལེགས་པར་རྫོགས།
རྫོགས་རིམ་གྱི་རྟོགས་པ་ཁྱད་པར་ཅན་བདེ་སྟོང་གི་ཡེ་ཤེས་ཁྱད་པར་ཅན་་
ར་ནས་གསོལ་བར་
ཐུགས་རྒྱུད་ལ་འཁྲུངས་པ་རྣམས་ཀྱི་ལྟས་ཡིན། །ཞེས་གསུང་ངོ༌། །རྗེའི་ཞལ་སྔ་
ནས་ལ། འདི་རྣམས་ཀྱི་གོ་བ་ཐམས་ཅད་ཡོངས་སུ་རྫོགས་པར་ཐུགས་རྒྱུད་ལ་
འཁྲུངས་པ་ཇི་ཙམ་ནས་ལགས། །ཞེས་ཞུས་པས། སྔགས་ཀྱི་གནད་ཐམས་ཅད་
ལ་ཐེ་ཚོམ་གྱི་ལྷག་མ་མེད་པར་ཡོངས་སུ་རྫོགས་པ་ང་དྲུག་ནས་ཡིན། ཕ་རོལ་
ཏུ་ཕྱིན་པའི་གནད་རྣམས་སྔ་མོ་ནས་རྫོགས་རྒྱུ་ཡིན་ནའང་། ཕ་རོལ་ཏུ་ཕྱིན་
པའི་ཡང་དག་མཐའ་མངོན་དུ་བྱེད་ཚུལ་དཔྱིས་ཕྱིན་པ་ཞིག་གོ་བ་སྔགས་ཀྱི་་་
སྤྱོད་པའི་སྐབས་ཤིག་ལེགས་པར་གོ་བ་ལ་རག་ལས་འདུག །ཅེས་གསུང་ངོ་། །
དེ་ནས་བསྙུན་ལེགས་པར་དྭངས། གཙུག་ལག་ཁང་རྨད་དུ་བྱུང་བ་བཞེངས་
- 155-

རྗེ་ཙོང་ཁ་པ་ཆེན་པོའི་གསུང་འབུམ།
ཤིང་།
ཆོས་ཀྱི་འཁོར་ལོ་ཟབ་ཅིང་རྒྱ་ཆེ་བ་རྒྱུན་མི་འཆད་པར་བསྐོར་བ་
རྣམས་ཀྱི་རྣམ་པར་ཐར་པ་ནི་ཐུན་མོང་བར་གསལ་ལ། ཡང་དགུང་ལོ་དྲུག་ཅུ་
རྩ་གཉིས་བཞེས་པའི་དགུན་སྨད་ཅིག་ཆོས་སྐྱོང་འདི་རྣམས་ལའང་གཏོར་མ་་
འབུལ་བའི་དུས་དབྱངས་ཀྱི་ང་རོ་དང་བཅས་ན་ཤིན་ཏུ་དགྱེས་པར་འདུག་་་་
པས་འདི་བཞིན་བྱེད་པ་ཡིན་གསུངས་ནས། གཤིན་རྗེ་ཆོས་ཀྱི་རྒྱལ་པོ་སྤྱན་
འདྲེན་པ་དང་། བསྟོད་ཅིང་བསྐུལ་བ་སོགས་ཀྱི་དབྱངས་བཞི་མཛད། དེ་དུས་
ནུབ་གཅིག་སྐུ་དྲུང་ན་གནས་པ་( ༡༤བ) བསྙེན་སྒྲུབ་སོགས་ལ་བརྩོན་པ་ཞིག་་་
གི་རྨི་ལམ་དུ། གཤིན་རྗེ་ཆོས་ཀྱི་རྒྱལ་པོ་སྐུ་ཤིན་ཏུ་བརྗིད་ཅིང་། ཆེ་བ་ཞིག་
ལ་ཚད་ནས་བྱོན་ནས།
གསུངས་ནས། ཁོང་རང་གིས་འཐེན་གྱིན་འདུག་པས། ས་དང་རི་བོ་ཐམས་
ཅད་བེ་རེ་རེ་འོང་གིན་འདུག་པ་ཞིག་རྨིས་འདུག །གཞན་ཡང་དེ་འདྲ་བའི་རྨི་
བསྟོད་པའི་དབྱངས་འདི་ལྟར་གྱིས་ལ་འཐེན་ཞིག་
ལྟས་འགའ་རེ་ལ་བྱུང་། དེ་ནས་དབྱངས་སྦྱོང་བ་རྣམས་ལའང་འདིའི་གཏོར་
མ་མ་བཤམས་པར་དབྱངས་བྱ་མི་རུང་བར་འདུག་པས་མ་བྱེད་གསུངས།
སྐབས་ཤིག་ཏུ་དེའི་རྒྱུ་མཚན་ཇི་ལྟ་བུ་མཆིས། །ཞེས་ཞུས་པས།
ལར་རང་
གཤིན་རྗེ་ཆོས་རྒྱལ་འདི་ཁོང་རང་གི་སྐུའི་རྣམ་པ་ཇི་ལྟ་བས་ཀྱང་མང་དུ་་
འོང་། ཁྱད་པར་སྐུ་དྲུང་ན་ཞབས་ཏོག་ལ་རྒྱུན་པར་ཡོད་པ་གང་ཡང་རུང་བ་
རེའི་གཟུགས་བྱད་དུ་བྱས་ནས་གཟིམས་ཁང་གི་ནང་དུ་ཕར་འགྲོ་ཚུར་འགྲོ་་་་
དང་། སྐུ་མདུན་སོགས་སུ་བྱ་བྱེད་མང་པོ་བྱེད། སྙན་དྲུང་དུ་ཤུབ་ཤུབ་ཀྱིས་
ཞལ་ཏ་ཞུ་བའི་རྣམ་པ་བྱས་ནས། གཏམ་མང་པོ་ཞིག་སྨྲ་བ་ནར་མར་འོང་།
དེ་གཟིམས་ཁང་ན་ནར་མར་གནས་པ་མང་པོས་ཀྱང་མཐོང་བ་འོང་ཞིང་། དེ་
ཡང་གང་གི་གཟུགས་བསྒྱུར་བ་དེར་འཁྲུལ་ནས་གཞན་ཚོས་ངོ་མི་ཤེས་པ་་་་་་་
ཞིག་འོང་། ཁ་སང་ནས་དབྱངས་བྱེད་པའི་དུས་ཐམས་ཅད་དུའང་དེ་འདྲ་
ཞིག་འོངས་ནས་ལབ་ལབ་རང་བྱེད། གཏོར་མ་སྟེར་དགོས་པ་འདུག །གཏོར་
- 156-

རྗེ་བཙུན་བླ་མ་ཙོང་ཁ་པ་ཆེན་པོའི་གསང་བའི་རྣམ་ཐར་རིན་པོ་ཆེའི་སྙེ་མ།
མ་བྱས་ན་དབྱངས་ཀྱི་ང་རོ་བྱས་པའི་ཚེ་དགའ་བའི་རྣམ་འགྱུར་སྣ་ཚོགས་་་
བྱེད་པ་འདུག །ཅེས་གསུང་ངོ༌། །འདི་དག་ནི་བདག་གིས། བདག་ཉིད་ཆེན་
པོ་འདིའི་མངོན་པར་རྟོགས་པའི་ཡོན་ཏན་ཟད་མི་ཤེས་ཤིང་། གཏིང་དཔག་
པར་དཀའ་བའི་ཆུ་གཏེར་ཆེན་པོ་ལས། སྐྲ་རྩེའི་ཆུ་ཚོད་ཙམ་བླངས་ནས་
( ༡ ༥ན)བརྗོད་པར་ཟད་ལ། མཐའ་དག་བར་ནི་ལྟ་ཅི་ཞིག་སྨོས་ལ། ཆེ་ལོང་
དག་ཀྱང་མ་ལུས་པ་བདག་ཅག་རྣམས་ཀྱི་བློ་ཡུལ་དུ་གྱུར་པ་ནི་རྔོ་མི་ཐོགས་་་་
ལ། བདག་ཉིད་ཆེན་པོ་འདི་ནི་ཇི་ཙམ་གྱི་ལུང་དང་མངོན་པར་རྟོགས་པའི་
ཡོན་ཏན་བརྗོད་ཀྱིས་མི་ལང་བ་ལ་དབང་འབྱོར་ཀྱང་། ཁེངས་པ་དང་མངོན་
པའི་ང་རྒྱལ་གྱི་དྲི་ཙམ་ཡང་མི་མངའ་བར་མ་ཟད་ཀྱི། མངོན་པར་རྟོགས་པའི་
ཡོན་ཏན་ཆེན་པོའི་ཆེན་པོ་དག་ལྟ་ཞོག །ཕྲ་མོ་དག་ཀྱང་ཕྱི་རོལ་ཏུ་མི་མངོན་
ཞིང་འཆབ་པར་མཛད་དེ། རྙེད་བཀུར་དང་སྙན་གྲགས་ལ་སོགས་པའི་ངོར་
ལྟ་བས་བདག་ཉིད་གསལ་བར་སྒྲོགས་པ་ནི། བསྐལ་པ་དཔག་ཏུ་མེད་པའི་སྔ་
རོལ་ནས་རྨི་ལམ་དུའང་རྒྱང་བསྲིངས་པར་མ་ཟད་ཀྱི། ཉིད་ལ་དད་པ་བསྒོམ་
པ་ལྷུར་བྱེད་པ་ཆེན་པོ་དག་གིས་ནན་གྱིས་གསོལ་བ་དག་ལའང་བཀའ་སྩོལ་་་
བ་ཤིན་ཏུ་དཀའ་དཀའ་ལྟར་སྟོན་ན། འཕྲོས་པའི་བཀའ་མཆིད་སྣ་ཚོགས་པ་
དག་གི་ཞར་བྱུང་གི་སྐབས་ཕྱེ་ནས་བར་མ་དོར་གསུང་བ་ཉིད་དུ་ལྟ་ག་ལ་་་
འགྱུར་ཏེ། གཞན་ལ་ཕན་པར་འགྱུར་བ་ལ་སོགས་པའི་དགོས་པ་ཁྱད་པར་
ཅན་ཉེ་བར་མ་གཟི